Diari Oficial de la Generalitat Valenciana


Sumari del DOGV 7231, del 11-03-2014 (2014/1768)

RESOLUCIÓ de 17 de febrer de 2014, del director general de l'Esport, per la qual convoca el Programa de Formació Permanent 2014 de l'Escola de l'Esport de la Generalitat.
--------------------------------------------------------------------------------------------------------------------------------------------------------------------------

### Dades del document

Número de DOGV
:   7231

Data del DOGV
:   11-03-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/1768


Data del document
:   17-02-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 17 de febrer de 2014, del director general de l'Esport, per la qual convoca el Programa de Formació Permanent 2014 de l'Escola de l'Esport de la Generalitat. [2014/1768]  
La Llei 2/2011, de 22 de març, de la Generalitat, de l'Esport i de l'Activitat Física de la Comunitat Valenciana, establix dins dels seus principis rectors que les administracions públiques de la Comunitat Valenciana, dins de les seues competències, promocionaran la formació i la investigació en l'esport i les ciències que hi estan relacionades.  
El Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, establix en l'article 23 que, dins de les funcions de la Direcció General de l'Esport, està promoure accions de caràcter formatiu amb l'objecte de ressaltar els valors de l'esport i la qualificació dels seus quadros tècnics.  
Com a resposta a l'articulat exposat, la Direcció General de l'Esport, per mitjà de l'Escola de l'Esport de la Generalitat, convoca l'oferta formativa que conté la present resolució, a fi de satisfer les expectatives i els interessos de les persones o entitats vinculades al sector esportiu, i fomentar així la formació de totes elles, ja que la seua qualificació és un element més que contribuïx a la qualitat i a la contínua actualització en l'àmbit de l'activitat física i l'esport.  
En virtut de les competències en matèria d'esport, i d'acord amb l'article 70 de la Llei 5/1983, de 30 de desembre, del Consell, i l'article 23.1 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
Primer  
Convocar el Programa de Formació Permanent 2014 de l'Escola de l'Esport de la Generalitat, dirigit als col·lectius relacionats amb l'àmbit de l'activitat física i esportiva, detallats en l'annex II de la present resolució.  
  
Segon  
Aprovar les bases establides en l'annex I de la present resolució, per les quals es regula el Programa de Formació Permanent 2014 de l'Escola de l'Esport de la Generalitat.  
  
Tercer  
El finançament del Programa de Formació Permanent 2014 de l'Escola de l'Esport de la Generalitat es farà amb càrrec al capítol II dels pressupostos de la Generalitat per a 2014, programa pressupostari 457.10, «Foment de l'activitat esportiva».  
  
Quart  
Publicar en el Diari Oficial de la Comunitat Valenciana la present resolució.  
  
Contra la present resolució, que no posa fi a la via administrativa, es podrà interposar un recurs d'alçada davant del secretari autonòmic de Cultura i Esport en el termini d'un mes a comptar de l'endemà de ser notificada, de conformitat amb el que disposen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 17 de febrer de 2014.- El director general de l'Esport: Mateo Castellá Bonet.  
  
  
  
ANNEX I  
Bases reguladores del Programa de Formació Permanent 2014 de l'Escola de l'Esport de la Generalitat  
  
Primera. Condicions generals  
Podrà participar en el Programa de Formació Permanent 2014 de l'Escola de l'Esport de la Generalitat tota persona que s'inscriga en la corresponent activitat formativa i complisca els requisits establits en les bases reguladores reflectides en este annex i en l'annex II de la present resolució.  
  
Segona. Formalització d'inscripció i termini  
La inscripció es realitzarà exclusivament en línia a través de la pàgina web ?esport.gva.es?, en l'apartat de formació, enviant el formulari de sol·licitud disponible per a cada una de les activitats formatives i dins del termini establit per a cada una d'estes.  
Els terminis de presentació de sol·licituds en línia estan detallats, per a cada una de les activitats formatives, en l'annex II de la present resolució. Fora d'este termini no s'admetran inscripcions.  
L'Escola de l'Esport de la Generalitat, amb seu en la Direcció General de l'Esport, i la Secció d'Activitat Física i Esport de les direccions territorials de la Conselleria d'Educació, Cultura i Esport, posaran a disposició dels usuaris els seus mitjans i instal·lacions per a facilitar la inscripció.  
  
Tercera. Quotes d'assistents i criteris de selecció  
Per a cada activitat formativa s'establix una quota de places que es correspon amb les places oferides en la present resolució, les quals es troben recollides en l'annex II.  
En algunes de les activitats formatives detallades en l'annex II es requerirà a l'interessat el compliment de determinada titulació acadèmica, formació professional, formació esportiva, pertinença a col·lectius determinats o d'una altra índole, que condicionarà la participació en eixa activitat al compliment dels requisits establits.  
L'interessat haurà d'aportar a l'Escola de l'Esport de la Generalitat la documentació que acredite el compliment dels criteris exigits per a eixa activitat formativa. L'incompliment d'este tràmit donarà lloc a l'exclusió de l'interessat per a l'activitat formativa.  
L'Escola de l'Esport de la Generalitat podrà suspendre o anul·lar una activitat formativa per raons organitzatives justificades i/o quan la inscripció en una activitat no supere el 50 % de les places oferides.  
La selecció dels participants que complisquen els requisits acadèmics, professionals o d'una altra índole, que condicionen la participació per a cada activitat formativa, i que s'establixen en l'annex II, es realitzarà per estricte orde de recepció de les sol·licituds fins que es cobrisca el nombre de places determinat per a cada una de les activitats formatives. Excepcionalment, per a algunes de les activitats formatives detallades en l'annex II es podran establir criteris de selecció diferents.  
  
Als alumnes seleccionats se'ls concedirà un termini de setanta-dos hores per a acreditar el pagament de la taxa establida i acreditar documentalment el compliment dels criteris exigits per a eixa activitat formativa.  
  
Quarta. Admissió de sol·licitants  
Una vegada realitzada la selecció dels participants, conforme s'establix en la base tercera, es publicarà en la pàgina web ?esport.gva.es?, en l'apartat de formació, el llistat de persones seleccionades per a participar en cada una de les activitats formatives.  
Amb la resta de sol·licitants que no hagen sigut seleccionats, es publicarà una llista d'espera ordenada per orde de preferència a fi d'optar a les possibles places que puguen quedar vacants abans de l'inici de l'activitat formativa.  
S'establix un termini de setanta-dos hores per a efectuar l'ingrés bancari de la taxa establida per a eixa activitat formativa, que s'iniciarà l'endemà que es publique la llista.  
Una vegada realitzat l'ingrés bancari de la taxa, i dins del termini de setanta-dos hores establit en el paràgraf anterior, els interessats hauran d'enviar a l'adreça de correu electrònic ?escola\_esport\_ztj@xnh.gu?, o remetre al fax 000 862 281, de la Direcció General de l'Esport, la documentació següent:  
- Còpia del justificant de l'ingrés bancari de la taxa i justificant de la bonificació corresponent de la taxa, si és el cas.  
- Còpia de la documentació que acredite el compliment dels requisits establits per a participar en eixa activitat formativa.  
L'incompliment dels tràmits establits en el paràgraf anterior suposarà l'exclusió per a l'activitat formativa i quedarà disponible la plaça per a un altre interessat. La vacant es cobrirà amb un sol·licitant inscrit en la llista d'espera conforme a l'orde establit de preferència.  
  
  
Quinta. Pagament de taxes  
La inscripció en les activitats formatives d'esta resolució que es programen de pagament comportarà l'abonament de la taxa establida en l'article 45 de la Llei 5/2013, de 23 de desembre, de Mesures Fiscals, de Gestió Administrativa i Financera i d'Organització de la Generalitat, que haurà de ser pagada abans de l'inici de l'activitat formativa. Qualsevol altre gasto que generen l'assistència a esta activitat i la participació anirà a càrrec de cada participant.  
En l'imprés que s'òmpliga per a efectuar el pagament de la taxa per mitjà d'un ingrés bancari, la persona declarant del pagament haurà de coincidir amb la persona admesa per a l'activitat formativa.  
Una vegada realitzat l'ingrés de la taxa, amb caràcter general, no s'admetran devolucions.  
No obstant això, tal com s'establix en l'article 9 del Decret Legislatiu 1/2005, de 25 de febrer, del Consell de la Generalitat, pel qual s'aprova el text refós de la Llei de Taxes de la Generalitat, serà procedent la devolució de l'import de la taxa quan esta s'haja ingressat amb caràcter previ a la realització de l'activitat formativa de què es tracte i no es realitze finalment per causes no imputables directament o indirectament al subjecte passiu, i quan la no-realització de l'activitat formativa tinga el seu origen en causa de força major, la devolució del qual es farà únicament amb la sol·licitud prèvia de l'interessat, sempre que este prove suficientment la dita força major.  
  
Sexta. Assistència i certificació de les activitats formatives  
6.1. Activitats formatives presencials  
En les activitats formatives presencials, s'haurà d'acreditar l'assistència mínima al 80 % del total d'hores lectives de l'activitat per a rebre el certificat d'assistència.  
Certificat d'aprofitament: aquell alumnat que participe en activitats formatives presencials durant vint o més hores i les supere podrà sol·licitar al final del programa un certificat d'assistència conjunt pel total d'hores, en els casos en què així es dispose. En cas de no superar-les, obtindrà únicament el certificat d'assistència.  
6.2. Activitats formatives semipresencials  
Totes les activitats formatives semipresencials organitzades per l'Escola de l'Esport de la Generalitat incorporen dos parts: sessió presencial i continguts en línia.  
6.2.1. Sessió presencial: l'assistència a la part presencial serà obligatòria, i cal complir el requisit d'assistència al 80 % d'hores lectives que formen la part de l'activitat.  
6.2.2. Continguts en línia: en combinació amb la part presencial s'impartiran continguts a través del campus virtual de l'Escola de l'Esport de la Generalitat. Per a això, l'alumne haurà de disposar de l'equip i les ferramentes informàtiques necessaris.  
S'expedirà un certificat d'aprofitament del curs a l'alumne participant en les activitats formatives semipresencials sempre que complisca el requisit d'assistència establit en el punt 6.2.1 i els criteris d'avaluació establits per a cada activitat formativa.  
  
La realització de l'acció formativa en línia no serà suficient per a obtindre el certificat sense l'assistència a la sessió o sessions presencials que es determinen en la programació.  
  
Sèptima. Òrgan instructor  
L'Escola de l'Esport de la Generalitat serà l'encarregada d'aplicar les presents bases, així com d'adoptar aquelles mesures en els casos no previstos en estes que s'estimen necessàries per al satisfactori desenrotllament d'este programa.  
  
ANNEX II  
Programa de Formació Permanent 2014 de l'Escola de l'Esport de la Generalitat. Activitats formatives.  
  
Acció formativa: jornada.  
Nom de l'activitat: Patrocini, Mecenatge i Comunicació Esportiva.  
  
Àrea temàtica: gestió esportiva.  
Modalitat: presencial.  
Codi: CMB-AU-27-4465.  
Càrrega lectiva: 4 hores.  
Lloc de celebració: Conselleria Educació, Cultura i Esport, avinguda de Campanar, 32.  
Data de celebració: 4 d'abril de 2014.  
Termini de presentació de sol·licituds: per invitació.  
Nombre de places: per invitació.  
Adreça acadèmica: Escola de l'Esport de la Generalitat.  
Professorat: Ramón Montaña, advocat especialista esportiu.  
Mitjans de comunicació: Onda Cero, Mediterráneo TV, Ser, Superdeporte, Las Provincias, Valencia Plaza, Valencia News.  
Import de la taxa: gratuït.  
Destinataris:  
- Federacions esportives de la Comunitat Valenciana.  
- Clubs esportius.  
- Empreses vinculades al món esportiu.  
  
Acció formativa: curs.  
Nom de l'activitat: Planificació de l'Entrenament de Jóvens.  
Àrea temàtica: Rendiment Esportiu.  
Modalitat: en línia i presencial.  
Codi: DCI-KQ-91-8438.  
Càrrega lectiva: 20 hores en línia i 10 presencials.  
Lloc de celebració: Plataforma E-Formació Escola de l'Esport.  
Data de celebració: del 29 d'abril al 24 de maig de 2014.  
Data, lloc i càrrega horària de la primera jornada presencial: 14 de juny de 2014, aula de formació CulturArts València, 5 hores lectives.  
Data, lloc i càrrega horària de la segona jornada presencial: 25 d'octubre de 2014, seu per determinar, 5 hores lectives.  
Termini de presentació de sol·licituds: del 24 de març al 16 d'abril, ambdós inclosos.  
Nombre de places: 30.  
Direcció acadèmica: Carlos Pablos Abellá.  
Professorat:  
Carlos Pablos Abellá, Universitat Catòlica de València.  
Fernando Navarro Valdivieso, Universitat de Castella-la Manxa.  
Juan Miguel García Manso, Universitat de Las Palmas de Gran Canaria.  
Florentino Huertas Olmedo, Universitat Catòlica de València.  
Import de la taxa: 57.44 euros.  
Els alumnes amb condició d'esportistes d'elit de la Comunitat Valenciana i els alumnes membres de famílies nombroses de categoria general presenten una bonificació del 50 % de la taxa. Exempció de taxa per a alumnes membres de família nombrosa de categoria especial.  
Titulacions exigides i destinataris:  
- Llicenciats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- Persones que tinguen o cursen estudis relacionats amb l'activitat física.  
  
Acció formativa: curs.  
Nom de l'activitat: L'Entrenament de la Força per a Millorar el Rendiment en els Esports d'Equip.  
Àrea temàtica: rendiment esportiu.  
Modalitat: en línia i presencial.  
Codi: KYD-XP-06-4755.  
Càrrega lectiva: 20 hores en línia i 10 presencials.  
Lloc de celebració: Plataforma E-Formació Escola de l'Esport.  
Data de celebració: del 5 de maig al 6 de juny de 2014.  
Data, lloc i càrrega horària de la primera jornada presencial: 24 de maig de 2014, aula de formació CulturArts València, 5 hores lectives.  
Data, lloc i càrrega horària de la segona jornada presencial: 27 de setembre de 2014, València, lloc per determinar, 5 hores lectives.  
Termini de presentació de sol·licituds: de l'1 al 23 d'abril, ambdós inclosos.  
Nombre de places: 25.  
Direcció acadèmica: Rafael Aranda Malavés.  
Professorat:  
Rafael Aranda Malavés, Universitat de València.  
Pedro Cotolí Suárez, llicenciat en Educació Física, preparador físic del València Bàsquet (ACB).  
Francisco Forner Llácer, llicenciat en Educació Física, preparador físic del València Club de Futbol SAD.  
Import de la taxa: 57.44 euros.  
Els alumnes amb condició d'esportistes d'elit de la Comunitat Valenciana i els alumnes membres de famílies nombroses de categoria general presenten una bonificació del 50 % de la taxa. Exempció de taxa per a alumnes membres de família nombrosa de categoria especial.  
Titulacions exigides i destinataris:  
- Llicenciats en Ciències de l'Activitat Física i l'Esport.  
- Entrenadors i tècnics esportius en esports d'equip.  
- Diplomats en Magisteri (especialitat d'Educació Física).  
- TAFAD.  
- Persones que tinguen o cursen estudis relacionats amb a l'activitat física.  
  
Acció formativa: curs.  
Nom de l'activitat: Curs Pràctic d'Entrenament Personal Esportiu.  
Àrea temàtica: gestió esportiva.  
Modalitat: presencial.  
Codi: VTW-MP-83-0872.  
Càrrega lectiva: 10 hores.  
Lloc de celebració: València, CSE Intendent Pineda (palau de Pineda).  
Col·labora: CSE Intendent Pineda (palau de Pineda).  
Data de celebració: 27 i 28 de maig de 2014, de 15.30 a 20.30 hores.  
  
Termini de presentació de sol·licituds: del 28 d'abril al 19 de maig, ambdós inclosos.  
Nombre de places: 20.  
Direcció acadèmica: Carles Herrero Bahamontes, llicenciat en Periodisme, graduat en Lideratge Esportiu per CTI.  
Professorat: Carles Herrero Bahamontes.  
Import de la taxa: 24.56 euros.  
Els alumnes amb condició d'esportistes d'elit de la Comunitat Valenciana i els alumnes membres de famílies nombroses de categoria general presenten una bonificació del 50 % de la taxa. Exempció de taxa per a alumnes membres de família nombrosa de categoria especial.  
Destinataris:  
- Gestors esportius d'entitats públiques autonòmiques i locals.  
- Personal adscrit a les federacions esportives de la Comunitat Valenciana.  
- Gestors d'entitats esportives.  
- Persones que tinguen o cursen estudis relacionats amb l'activitat física.  
  
Acció formativa: taller.  
Nom de l'activitat: Creació de Tasques de Presa de Decisions en l'Entrenament.  
Àrea temàtica: activitat física i esportiva.  
Modalitat: presencial.  
Codi: NZX-KY-10-7832.  
Càrrega lectiva: 10 hores presencials.  
Lloc de celebració: Aula de formació CulturArts València.  
Data de celebració: 31 de maig de 2014.  
Termini de presentació de sol·licituds: del 28 d'abril al 20 de maig, ambdós inclosos.  
Nombre de places: 30.  
Direcció acadèmica: Javier Orero García.  
Professorat:  
Javier Orero García, llicenciat en Ciències de l'Activitat Física i l'Esport.  
Pedro de Matías Cid, llicenciat en Ciències de l'Activitat Física i l'Esport.  
Import de la taxa: 24.56 euros.  
Els alumnes amb condició d'esportistes d'elit de la Comunitat Valenciana i els alumnes membres de famílies nombroses de categoria general presenten una bonificació del 50 % de la taxa. Exempció de taxa per a alumnes membres de família nombrosa de categoria especial.  
Titulacions exigides i destinataris:  
- Entrenadors i tècnics esportius.  
- Llicenciats en Ciències de l'Activitat Física i l'Esport.  
- Diplomats en Magisteri (especialitat d'Educació Física).  
- Persones que tinguen o cursen estudis relacionats amb l'activitat física.  
  
Acció formativa: taller.  
Nom de l'activitat: Taller de Protecció de Dades i Privacitat en Internet en l'Àmbit de la Gestió Esportiva.  
Àrea temàtica: gestió esportiva.  
Modalitat: presencial.  
Codi: KCP-LQ-46-7080.  
Càrrega lectiva: 5 hores.  
Lloc de celebració: València, CSE Intendent Pineda (palau de Pineda).  
Col·labora: CSE Intendent Pineda (palau de Pineda).  
Data de celebració: 10 de juny de 2014, de 15.30 a 20.30 hores.  
Termini de presentació de sol·licituds: del 5 al 29 de maig, ambdós inclosos.  
Nombre de places: 20.  
Direcció acadèmica: Cristina Martínez Segura.  
Professorat: Cristina Martínez Segura, tècnica informàtica especialista en noves tecnologies.  
Import de la taxa: 16.34 euros.  
Els alumnes amb condició d'esportistes d'elit de la Comunitat Valenciana i els alumnes membres de famílies nombroses de categoria general presenten una bonificació del 50 % de la taxa. Exempció de taxa per a alumnes membres de família nombrosa de categoria especial.  
Destinataris:  
- Gestors esportius d'entitats públiques autonòmiques i locals.  
- Personal adscrit a les federacions esportives de la Comunitat Valenciana.  
- Gestors d'entitats esportives.  
- Persones que tinguen o cursen estudis relacionats amb l'activitat física.  
  
Acció formativa: jornada.  
Nom de l'activitat: Jornada sobre el Control i les Càrregues en l'Esport de Base.  
Àrea temàtica: rendiment esportiu.  
Modalitat: presencial.  
Codi: MIQ-PK-26-9945.  
Càrrega lectiva: 5 hores.  
Lloc de celebració: Almoradí, Centre Cultural d'Almoradí, plaça de San Andrés, s/n.  
Col·labora: Ajuntament d'Almoradí (Alacant).  
Data de celebració: 13 de setembre, de 9.30 a 14.30 hores.  
Termini de presentació de sol·licituds: de l'1 al 5 de setembre, ambdós inclosos.  
Nombre de places: 200.  
Direcció acadèmica: Venancio Costa Monge, Ajuntament d'Almoradí.  
Professorat:  
Antonio García de Alcaraz Serrano, llicenciat en Educació Física, entrenador de voleibol, assessor esportiu de l'Ajuntament de Llorca (Múrcia).  
Vicente J. Beltrán Carrillo, llicenciat i doctor en Ciències de l'Activitat Física i l'Esport, Centre d'Investigació de l'Esport, Universitat Miguel Hernández d'Elx.  
Import de la taxa: 16.34 euros general, i 12.26 euros persones col·laboradores amb l'Ajuntament d'Almoradí. Els alumnes amb condició d'esportistes d'elit de la Comunitat Valenciana i els alumnes membres de famílies nombroses de categoria general presenten una bonificació del 50 % de la taxa general. Exempció de taxa per a alumnes membres de família nombrosa de categoria especial.  
Destinataris:  
- Entrenadors de qualsevol modalitat esportiva.  
- Persones que tinguen o cursen estudis relacionats amb l'activitat física.  
- Gestors esportius.  
- Esportistes de qualsevol modalitat esportives.  
  
Acció formativa: curs.  
Nom de l'activitat: Organització Esportiva Autonòmica i Local.  
  
Àrea temàtica: gestió esportiva.  
Modalitat: en línia.  
Codi:CBK-WA-51-9641.  
Càrrega lectiva: 4 hores.  
Lloc de celebració: Plataforma E-Formació Escola de l'Esport.  
Data de celebració: del 22 de setembre al 10 d'octubre de 2014.  
Termini de presentació de sol·licituds: de l'1 al 15 de setembre, ambdós inclosos.  
Nombre de places: 100.  
Direcció acadèmica: Eva Pérez Torres.  
Professorat: Eva Pérez Torres, llicenciada en Educació Física, Secció Territorial de Cultura i Esport de València.  
Import de la taxa: gratuït.  
Destinataris:  
- Gestors esportius d'entitats públiques autonòmiques i locals.  
- Personal adscrit a les federacions esportives de la Comunitat Valenciana.  
- Persones que tinguen o cursen estudis relacionats amb la matèria.  
  
Acció formativa: curs.  
Nom de l'activitat: Entrenador Personal i Esport.  
Àrea temàtica: Gestió Esportiva.  
Modalitat: en línia i presencial.  
Codi: GLQ-SS-48-5901.  
Càrrega lectiva: 20 hores en línia i 10 presencials.  
Lloc de celebració: Plataforma E-Formació Escola de l'Esport.  
Data de celebració: del 22 de setembre al 24 d'octubre de 2014.  
Data, lloc i càrrega horària de la primera jornada presencial: 18 d'octubre de 2014, aula de formació CulturArts València, 5 hores lectives.  
Data, lloc i càrrega horària de la segona jornada presencial: 15 de novembre de 2014, València, lloc per determinar, 5 hores lectives.  
Termini de presentació de sol·licituds: de l'1 al 15 de setembre, ambdós inclosos.  
Nombre de places: 25.  
Direcció acadèmica: Emilio Hernández Núñez.  
Professorat: Emilio Hernández Núñez, Fundació ADEIT, Universitat de València.  
Rafael Antich Castellano, llicenciat en Psicologia, Universitat de València.  
Isabel Martínez Martínez, llicenciada en Psicologia, Universitat de València.  
Import de la taxa: 57.44 euros.  
Els alumnes amb condició d'esportistes d'elit de la Comunitat Valenciana i els alumnes membres de famílies nombroses de categoria general presenten una bonificació del 50 % de la taxa. Exempció de taxa per a alumnes membres de família nombrosa de categoria especial.  
Titulacions exigides i destinataris:  
- Entrenadors i tècnics esportius.  
- Llicenciats en Ciències de l'Activitat Física i l'Esport.  
- Llicenciats en Psicologia.  
- Diplomats en Magisteri (especialitat d'Educació Física).  
- TAFAD.  
- Persones que tinguen o cursen estudis relacionats amb la matèria.  
  
Acció formativa: jornada.  
Nom de l'activitat: L'Entrenament de la Força per a Millorar el Rendiment en els Esports d'Equip.  
Àrea temàtica: rendiment esportiu.  
Modalitat: presencial.  
Codi: LSA-RF-24-3765.  
Càrrega lectiva: 5 hores presencials.  
Lloc de celebració: València, seu per determinar.  
Data de celebració: 27 de setembre de 2014.  
Termini de presentació de sol·licituds: de l'1 al 17 de setembre, ambdós inclosos.  
Nombre de places: 100.  
Direcció acadèmica: Rafael Aranda Malavés.  
Professorat: per confirmar.  
Import de la taxa: 16.34 euros.  
Els alumnes amb condició d'esportistes d'elit de la Comunitat Valenciana i els alumnes membres de famílies nombroses de categoria general presenten una bonificació del 50 % de la taxa. Exempció de taxa per a alumnes membres de família nombrosa de categoria especial.  
Titulacions exigides i destinataris:  
- Llicenciats en Ciències de l'Activitat Física i l'Esport.  
- Entrenadors i tècnics esportius en esports d'equip.  
- Diplomats en Magisteri (especialitat d'Educació Física).  
- TAFAD.  
- Persones que tinguen o cursen estudis relacionats amb l'activitat física.  
  
Acció formativa: curs.  
Nom de l'activitat: Ajudes Ergogèniques i Nutricionals.  
Àrea temàtica: salut.  
Modalitat: en línia.  
Codi: XDH-YM-25-9852.  
Càrrega lectiva: 4 hores.  
Lloc de celebració: Plataforma E-Formació Escola de l'Esport.  
Data de celebració: del 10 al 31 d'octubre de 2014.  
Termini de presentació de sol·licituds: del 18 de setembre al 3 d'octubre, ambdós inclosos.  
Nombre de places: 100.  
Direcció acadèmica: José Miguel Soriano del Castillo  
Professorat:  
Patricia Bretó Barrera, Clínica Nutricional Fundació Lluís Alcanyís, Universitat de València.  
Carmen Daries Alfonso, Departament de Medicina Preventiva i Salut Pública, Facultat de Farmàcia, Universitat de València.  
Lydia Micó Pascual, Clínica Nutricional Fundació Lluís Alcanyís, Universitat de València.  
Violeta Vila Atienza, Clínica Nutricional Fundació Lluís Alcanyís, Universitat de València.  
Import de la taxa: gratuït.  
Destinataris:  
- Entrenadors i tècnics esportius.  
- Preparadors físics.  
- Esportistes adscrits a les federacions esportives de la Comunitat Valenciana.  
- Persones que tinguen o cursen estudis relacionats amb la matèria.  
  
Acció formativa: jornada.  
Nom de l'activitat: Planificació de l'Entrenament en Jóvens.  
Àrea temàtica: rendiment esportiu.  
Modalitat: presencial.  
Codi: ANL-YN-82-3398.  
Càrrega lectiva: 5 hores presencials.  
Data i lloc de celebració: 25 d'octubre de 2014, seu per determinar.  
  
Termini de presentació de sol·licituds: de l'1 al 15 d'octubre, ambdós inclosos.  
Nombre de places: 100.  
Direcció acadèmica: Carlos Pablos Abellá.  
Professorat: per confirmar.  
Import de la taxa: 16.34 euros.  
Els alumnes amb condició d'esportistes d'elit de la Comunitat Valenciana i els alumnes membres de famílies nombroses de categoria general presenten una bonificació del 50 % de la taxa. Exempció de taxa per a alumnes membres de família nombrosa de categoria especial.  
Titulacions exigides i destinataris:  
- Llicenciats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- Persones que tinguen o cursen estudis relacionats amb l'activitat física.  
  
Acció formativa: jornada.  
Nom de l'activitat: Entrenament personal i Esport.  
Àrea temàtica: gestió esportiva.  
Modalitat: presencial.  
Codi: SLN-FB-42-0928.  
Càrrega lectiva: 5 hores presencials.  
Lloc de celebració: València, per determinar.  
Data de celebració: 15 de novembre de 2014.  
Termini de presentació de sol·licituds: del 20 d'octubre al 4 de novembre, ambdós inclosos.  
Nombre de places: 100.  
Direcció acadèmica: Emilio Hernández Núñez.  
Professorat: per confirmar.  
Import de la taxa: 16.34 euros.  
Els alumnes amb condició d'esportistes d'elit de la Comunitat Valenciana i els alumnes membres de famílies nombroses de categoria general presenten una bonificació del 50 % de la taxa. Exempció de taxa per a alumnes membres de família nombrosa de categoria especial.  
Titulacions exigides i destinataris:  
- Entrenadors i tècnics esportius.  
- Llicenciats en Ciències de l'Activitat Física i l'Esport.  
- Llicenciats en Psicologia.  
- Diplomats en Magisteri (especialitat d'Educació Física).  
- TAFAD.  
- Persones que tinguen o cursen estudis relacionats amb la matèria.